
KĖDAINIŲ RAJONO SAVIVALDYBĖS TARYBA

SPRENDIMAS
DĖL PRITARIMO PROJEKTUI „MSNA „BALSIŲ MELIORACIJA“ NARIAMS PRIKLAUSANČIŲ IR VALSTYBINIŲ MELIORACIJOS STATINIŲ REKONSTRAVIMAS“

2022 m. balandžio 29 d. Nr. TS-133
Kėdainiai

Vadovaudamasi Lietuvos Respublikos vietos savivaldos įstatymo 7 straipsnio 27 punktu, 16 straipsnio 4 dalimi, Lietuvos Respublikos melioracijos įstatymo 7 straipsnio 3 dalimi, Lietuvos kaimo plėtros 2014–2020 metų programos priemonės „Investicijos į materialųjį turtą“ veiklos „Parama žemės ūkio vandentvarkai“ įgyvendinimo taisyklėmis, taikomomis nuo 2019 m., patvirtintomis Lietuvos Respublikos žemės ūkio ministro 2019 m. balandžio 25 d. įsakymu Nr. 3D-257 „Dėl Lietuvos kaimo plėtros 2014–2020 metų programos priemonės ,,Investicijos į materialųjį turtą“ veiklos „Parama žemės ūkio vandentvarkai“ įgyvendinimo taisyklių, taikomų nuo 2019 metų, patvirtinimo“, Kėdainių rajono savivaldybės taryba n u s p r e n d ž i a:
1. Pritarti projekto „MSNA „Balsių melioracija“ nariams priklausančių ir valstybinių melioracijos statinių rekonstravimas“ teikimui pagal Lietuvos kaimo plėtros 2014–2020 metų programos priemonės ,,Investicijos į materialųjį turtą“ veiklą „Parama žemės ūkio vandentvarkai“.
2. Pritarti partnerystei su melioracijos statinių naudotojų asociacija „Balsių melioracija“ (toliau – MSNA „Balsių melioracija“), teikiant projekto „MSNA „Balsių melioracija“ nariams priklausančių ir valstybinių melioracijos statinių rekonstravimas“ paraišką paramai gauti iš Europos Sąjungos struktūrinių fondų ir, gavus finansavimą, padėti jį įgyvendinti.
3. Įgalioti administracijos direktorių pasirašyti jungtinės veiklos sutartį su MSNA „Balsių melioracija“.
4. Skirti iš Kėdainių rajono savivaldybės biudžeto 1 procentą projekto tinkamų finansuoti išlaidų.
Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras		      Valentinas Tamulis

